CELEX: 52021PC0483
Language: hr
Date: 2021-08-19
Title: Prijedlog DIREKTIVE EUROPSKOG PARLAMENTA I VIJEĆA o jedinstvenim postupcima nadzora prijevoza opasnih tvari u cestovnom prometu (kodificirani tekst)

EUROPSKA KOMISIJA
            Bruxelles, 19.8.2021.
            COM(2021) 483 final
            2021/0275(COD)
            Prijedlog
            DIREKTIVE EUROPSKOG PARLAMENTA I VIJEĆA 
            o jedinstvenim postupcima nadzora prijevoza opasnih tvari u cestovnom prometu (kodificirani tekst)
            (Tekst značajan za EGP)
            
               
         
         
            
               OBRAZLOŽENJE
            
            
               1.U kontekstu Europe građana Komisija veliku važnost pridaje pojednostavnjenju i objašnjenju prava Unije kako bi ono bilo jasnije i pristupačnije građanima te kako bi se građanima dala mogućnost i prilika da ostvare svoja posebna prava koja su im njime dana.
            
            
               Taj cilj ne može se ostvariti sve dok brojne odredbe koje su nekoliko puta izmijenjene, često i znatno, ostaju razasute u različitim aktima, pa se moraju tražiti dijelom u izvornom aktu, a dijelom u aktima o izmjenama. Kako bi se pronašla pravila na snazi, potreban je opsežan istraživački rad i usporedba mnogih različitih akata.
            
            
               Zbog toga je od ključne važnosti i kodifikacija pravila koja su često mijenjana kako bi pravo bilo jasno i transparentno.
            
            
               2.Komisija je 1. travnja 1987. donijela odluku
                  1
                da će svojem osoblju dati uputu o tome da bi sve akte trebalo kodificirati nakon najviše deset izmjena, naglasivši kako je riječ o minimalnom zahtjevu te da bi odjeli morali nastojati kodificirati tekstove za koje su nadležni i u kraćim razmacima kako bi se osiguralo da su odredbe jasno i lako razumljive.
            
            
               3.To je potvrđeno u Zaključcima predsjedništva Europskog vijeća u Edinburghu (u prosincu 1992.)
                  2
                te je naglašena važnost kodifikacije jer se njome osigurava izvjesnost u pogledu prava koje se primjenjuje na određeni predmet u određeno vrijeme.
            
            
               Kodifikacija se mora obaviti u cijelosti u skladu s uobičajenim postupkom za donošenje akata Unije.
            
            
               Budući da se akti koji se kodificiraju sadržajno ne izmjenjuju, Europski parlament, Vijeće i Komisija sporazumjeli su se u međuinstitucijskom sporazumu od 20. prosinca 1994. da se za brzo donošenje kodificiranih akata može primijeniti ubrzani postupak.
            
            
               4.Svrha ovog prijedloga je kodificirati Direktivu Vijeća 95/50/EZ od 6. listopada 1995. o jedinstvenim postupcima nadzora prijevoza opasnih tvari u cestovnom prometu
                  3
               . Novom direktivom nadomjestit će se razni akti koji su u nju ugrađeni
                  4
               ; ovaj prijedlog u cijelosti prenosi sadržaj akata koji se kodificiraju te se njime oni objedinjuju u jedan akt samo uz one formalne izmjene koje su potrebne za kodifikaciju.
            
            
               5.Prijedlog kodifikacije izrađen je na temelju privremene konsolidacije, na 24 službena jezika Direktive 95/50/EZ i akata o njihovim izmjenama, koju je obavio Ured za publikacije Europske unije s pomoću sustava za obradu podataka. U slučajevima kada su člancima dani novi brojevi, korelacija između starih i novih brojeva prikazana je u tablici u Prilogu V. kodificiranoj Direktivi.
            
            
            
               🡻 95/50/EZ (prilagođeno)
            
            
               2021/0275 (COD)
            
            
               Prijedlog
            
            
               DIREKTIVE EUROPSKOG PARLAMENTA I VIJEĆA
            
            
               o jedinstvenim postupcima nadzora prijevoza opasnih tvari u cestovnom prometu (kodificirani tekst)
            
            
               (Tekst značajan za EGP)
            
            
               EUROPSKI PARLAMENT I VIJEĆE EUROPSKE UNIJE,
            
            
               uzimajući u obzir Ugovor o funkcioniranju Europske unije, a posebno njegov članak ⌦ 91. ⌫,
            
         
         
            
               uzimajući u obzir prijedlog Europske komisije,
            
            
               nakon prosljeđivanja nacrta zakonodavnog akta nacionalnim parlamentima,
            
            
               uzimajući u obzir mišljenje Europskoga gospodarskog i socijalnog odbora
                  5
               ,
            
            
               uzimajući u obzir mišljenje Odbora regija
                  6
               ,
            
            
               u skladu s redovnim zakonodavnim postupkom,
            
            
               budući da:
            
            
            
               🡻 
            
            
               (1)Direktiva Vijeća 95/50/EZ
                  7
                značajno je izmijenjena nekoliko puta
                  8
               . Radi jasnoće i racionalnosti tu bi direktivu trebalo kodificirati.
            
            
            
               🡻 95/50/EZ uvodna izjava 2. (prilagođeno)
            
            
               (2)Nadzor prijevoza opasnih tvari u cestovnom prometu ⌦ trebalo bi ⌫ provoditi u skladu s Uredbom (EZ) br. 1100/2008 Europskog parlamenta i Vijeća
                  9
                i Uredbom Vijeća (EEZ) br. 3912/92
                  10
               .
            
            
            
               🡻 95/50/EZ uvodna izjava 3. (prilagođeno)
            
            
               (3)Postupci za nadzor i definicije u vezi s tom vrstom prijevoza ⌦ trebaju osigurati kako bi ⌫ na odgovarajući način nadzor ispunjavanja ⌦ u Direktivi 2008/68/EZ Europskog parlamenta i Vijeća
                  11
                ⌫ predviđenih sigurnosnih normi mogao biti učinkovitiji.
            
            
            
               🡻 95/50/EZ uvodna izjava 4.
            
            
               (4)Države članice na cjelokupnom državnom području moraju osigurati nadzor predmetnih vozila u dostatnom opsegu izbjegavajući pritom, kad je to moguće, prekomjeran broj takvih kontrola.
            
            
            
               🡻 95/50/EZ uvodna izjava 6. (prilagođeno)
            
         
         
            
               (5)Nadzor treba obavljati koristeći popis zajedničkih elemenata koji je primjenjiv na prijevoz ⌦ opasnih tvari ⌫ na cjelokupnom državnom području ⌦ Unije ⌫.
            
            
            
               🡻 95/50/EZ uvodna izjava 7. (prilagođeno)
            
            
               (6)Potrebno je ⌦ utvrditi ⌫ popis prekršaja koje sve države članice smatraju dovoljno ozbiljnima da se na vozila koja ih počine primjenjuju odgovarajuće mjere ovisno o okolnostima ili sigurnosnim zahtjevima, uključujući, prema potrebi, uskratu ulaska predmetnim vozilima u ⌦ Uniju ⌫.
            
            
            
               🡻 95/50/EZ uvodna izjava 8. (prilagođeno)
            
            
               (7)U svrhu ⌦ osiguranja ⌫ usklađenosti sa sigurnosnim normama u vezi s prijevozom opasnih tvari u cestovnom prometu, u preventivne svrhe, potrebno predvidjeti nadzor u poduzećima ili kada se pri cestovnom nadzoru utvrde teže povrede propisa o prijevozu opasnih tvari.
            
            
            
               🡻 95/50/EZ uvodna izjava 9.
            
            
               (8)Predmetni nadzor morao bi se provoditi u pogledu svih pošiljaka opasnih tvari koje se u cijelosti ili djelomično prevoze cestom na području država članica, bez obzira na polazno ili odredišno mjesto tereta ili državu u kojoj je vozilo registrirano.
            
            
            
               🡻 95/50/EZ uvodna izjava 10.
            
            
               (9)U slučaju težih ili ponovljenih prekršaja od nadležnih tijela države članice u kojoj je vozilo registrirano ili u kojoj poduzeće ima sjedište može zatražiti poduzimanje odgovarajućih mjera i budući da će o svim mjerama koje uslijede ta tijela obavijestiti državu članicu koja to zatraži.
            
            
            
               🡻 95/50/EZ uvodna izjava 11.
            
            
               (10)Primjenu ove Direktive potrebno je pratiti na temelju izvješća koje podnosi Komisija.
            
            
            
               🡻 2019/1243 članak 1. i Prilog, t. IX.1., uvodni dio (prilagođeno)
            
            
               (11)Kako bi se ⌦ ova ⌫ Direktiva prilagodila znanstvenom i tehničkom napretku, Komisiji bi trebalo delegirati ovlast za donošenje akata u skladu s člankom 290. ⌦ Ugovora o funkcioniranju Europske unije ⌫ kako bi se izmijenili prilozi I., II. i III., uzimajući osobito u obzir izmjene Direktive 2008/68/EZ. Posebno je važno da Komisija tijekom pripremnog rada provede odgovarajuća savjetovanja, uključujući ona na razini stručnjaka, te da se ta savjetovanja provedu u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016
                  12
               . Osobito, s ciljem osiguravanja ravnopravnog sudjelovanja u pripremi delegiranih akata, Europski parlament i Vijeće primaju sve dokumente istodobno kada i stručnjaci iz država članica te njihovi stručnjaci sustavno imaju pristup sastancima stručnih skupina Komisije koji se odnose na pripremu delegiranih akata.
            
            
         
         
            
               🡻 95/50/EZ uvodna izjava 5. (prilagođeno)
            
            
               (12)⌦ S obzirom na to da ciljeve ove Direktive, prvenstveno predviđanje visoke razine sigurnosti prijevoza opasnih tvari, ne mogu dostatno ostvariti države članice, nego se zbog opsega ili učinka djelovanja oni na bolji način mogu ostvariti na razini Unije, Unija može donijeti mjere u skladu s ⌫ načelom supsidijarnosti ⌦ utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Direktiva ne prelazi ono što je potrebno za ostvarivanje tih ciljeva ⌫.
            
            
            
               🡻 
            
            
               (13)Ovom Direktivom ne bi se trebale dovoditi u pitanje obveze država članica u pogledu rokova za prenošenje u nacionalno pravo direktiva, koji su navedeni u Prilogu IV dijelu B,
            
            
            
               🡻 95/50/EZ (prilagođeno)
            
            
               DONIJELI SU OVU DIREKTIVU:
            
            
               Članak 1.
            
            
               1. Ova se Direktiva primjenjuje na nadzor koji države članice provode u vezi s prijevozom opasnih tvari u cestovnom prometu vozilima koja prijevoz obavljaju njihovim državnim područjem ili koja na njihovo državno područje ulaze iz treće zemlje.
            
            
               Direktiva se ne primjenjuje na prijevoz opasnih tvari vozilima koja pripadaju ili su u nadležnosti oružanih snaga.
            
            
               2. Odredbe ove Direktive ne utječu, međutim, na pravo država članica da, poštujući pravo ⌦ Unije ⌫, provode nadzor nad unutarnjim i međunarodnim prijevozom opasnih tvari na njihovom državnom području vozilima na koja se ova Direktiva ne odnosi.
            
            
               Članak 2.
            
            
               Za potrebe ove Direktive ⌦ primjenjuju se sljedeće definicije ⌫:
            
            
               (a)„vozilo” znači svako potpuno ili nepotpuno motorno vozilo namijenjeno cestovnom prometu, opremljeno s najmanje četiri kotača, čija najveća konstrukcijska brzina prelazi 25 km/h, zajedno s priključnim vozilima, osim vozila koja se kreću tračnicama, traktora za poljoprivredu i šumarstvo te svih pokretnih strojeva;
            
            
               (b)„opasne tvari” znači opasne tvari definirane kao takve u ⌦ članku 1. točki (b) Sporazuma o međunarodnom cestovnom prijevozu opasnih tvari (ADR), sklopljenom u Ženevi 30. rujna 1957., i Prilozima A i B tog Sporazuma, kako je navedeno u odjeljku I.1. Priloga I. Direktivi 2008/68/EZ ⌫;
            
            
               (c)„prijevoz” znači svaka aktivnost prijevoza u cestovnom prometu koja se u cijelosti ili djelomično obavlja vozilom na javnim cestama na državnom području države članice, uključujući utovar i istovar roba obuhvaćenih Direktivom ⌦ 2008/68/EZ ⌫, ne dovodeći u pitanje dogovore predviđene propisima država članica u vezi s odgovornošću u pogledu takvih aktivnosti;
            
            
               (d)„poduzeće” znači svaka profitna ili neprofitna fizička ili pravna osoba, profitna ili neprofitna udruga ili skupina osoba bez pravne osobnosti te svako tijelo u okviru javne vlasti, bez obzira na to posjeduje li pravnu osobnost ili ovisi o tijelu koje posjeduje takvu pravnu osobnost, koje prevozi, utovaruje ili istovaruje opasne tvari ili nalaže njihov prijevoz, kao i ona koja privremeno skladište, prikupljaju, pakiraju ili isporučuju takve tvari u okviru svoje prijevozničke djelatnosti, a nalaze se na državnom području ⌦ Unije ⌫;
            
            
               (e)„nadzor” znači svaki nadzor, kontrola, pregled, provjera ili formalnost koju obavljaju nadležna tijela radi osiguranja sigurnosti prijevoza opasnih tvari.
            
            
               Članak 3.
            
         
         
            
               Države članice osiguravaju da se na reprezentativnom broju pošiljaka opasnih tvari koje se prevoze u cestovnom prometu vrši nadzor propisan ovom Direktivom kako bi se provjerila njihova sukladnost s propisima o prijevozu opasnih tvari u cestovnom prometu.
            
            
               Takav nadzor provodi se na državnom području države članice u skladu s člankom 3. Uredbe (EZ) br. 1100/2008 i člankom 1. Uredbe (EEZ) br. 3912/92.
            
            
               Članak 4.
            
            
               1. U svrhu provedbe nadzora predviđenog ovom Direktivom, države članice koriste zapisnik o nadzoru prijevoza opasnih tvari iz Priloga I. Primjerak tog zapisnika ili potvrde iz koje je vidljiv rezultat nadzora, koju je sastavilo nadležno tijelo koje je provelo nadzor, uručuje se vozaču vozila te se na zahtjev predočuje kako bi se, kad je to moguće, pojednostavio ili učinio nepotrebnim daljnji nadzor.
            
            
               Prvi podstavak ne dovodi u pitanje pravo država članica da provode posebne mjere za detaljniji nadzor.
            
            
               2. Nadzor se provodi nasumce nad što je moguće većim dijelom cestovne mreže.
            
            
               3. Mjesta odabrana za takav nadzor moraju omogućiti usklađivanje vozila koja su počinila prekršaj s propisima ili, ako to nadležno tijelo koje provodi nadzor smatra prikladnim, njihovo isključenje iz prometa na mjestu zaustavljanja ili na za tu svrhu namijenjenom mjestu bez da se pritom ugrozi sigurnost.
            
            
               4. Prema potrebi te ako se time ne ugrožava sigurnost, uzorci tvari koje se prevoze mogu se uzeti radi ispitivanja u laboratorijima koja je nadležno tijelo ovlastilo.
            
            
               5. Nadzor se provodi u razumnom vremenskom roku.
            
            
               Članak 5.
            
            
               Ne dovodeći u pitanje druge kazne koje se mogu izreći, nadležna tijela koja provode nadzor mogu vozila za koja se utvrdi da su počinila jednu ili više povreda propisa o prijevozu opasnih tvari, posebno povreda navedenih u Prilogu II., isključiti iz prometa na mjestu zaustavljanja ili na za to namijenjenu mjestu i zatražiti da se prije no što nastave vožnju usklade s odredbama ili se, ovisno o okolnostima ili sigurnosnim zahtjevima, mogu provesti druge odgovarajuće mjere uključujući, prema potrebi, zabranu ulaska takvih vozila u ⌦ Uniju ⌫.
            
            
               Članak 6.
            
            
               1. Nadzor se može provoditi i u prostorijama poduzeća kao preventivna mjera ili ako se tijekom nadzora na cesti ustanove prekršaji koji ugrožavaju sigurnost prijevoza opasnih tvari.
            
            
               Svrha takvog nadzora je osigurati da su sigurnosni uvjeti koji se odnose na prijevoz opasnih tvari u cestovnom prometu u skladu s odgovarajućim propisima.
            
            
               2. Ako se u vezi s prijevozom opasnih tvari u cestovnom prometu ustanovi da je bio počinjen prekršaj, posebno prekršaj naveden u Prilogu II., predmetni prijevoz uskladit će se s propisima prije nego što teret napusti poduzeće ili će se na njega primijeniti druge odgovarajuće mjere.
            
            
               Članak 7.
            
            
               1. Države članice si međusobno pružaju pomoć s ciljem učinkovite provedbe ove Direktive.
            
            
               2. Teški ili ponovljeni prekršaji koji ugrožavaju sigurnost prijevoza opasnih tvari i koje su počinila strana vozila ili poduzeća trebaju se odmah prijaviti nadležnim tijelima ⌦ države članice ⌫ u kojoj je vozilo registrirano ili u kojoj se nalazi sjedište poduzeća.
            
            
               Nadležna tijela države članice u kojoj su ustanovljeni teški ili ponovljeni prekršaji mogu zatražiti od nadležnih tijela države članice u kojoj je vozilo registrirano ili u kojoj se nalazi sjedište poduzeća da poduzmu odgovarajuće mjere protiv počinitelja.
            
            
               Potonja nadležna tijela obavješćuju nadležna tijela države članice u kojoj su prekršaji ustanovljeni o svim mjerama poduzetima u vezi s prijevoznikom ili poduzećem.
            
         
         
            
               Članak 8.
            
            
               Ako se na temelju nalaza nadzora na cesti obavljenog na vozilu registriranom u drugoj državi članici može opravdano pretpostaviti da su bili počinjeni teški ili ponovljeni prekršaji koji se zbog nepostojanja potrebnih podataka ne mogu ustanoviti tijekom tog nadzora, nadležna tijela dotičnih država članica međusobno si pomažu kako bi razjasnila situaciju.
            
            
               Kada nadležna država članica u tu svrhu provede nadzor u poduzeću, o rezultatima tog nadzora obavijestit će drugu državu članicu.
            
            
               Članak 9.
            
            
               1. Svaka država članica, za svaku kalendarsku godinu, a najkasnije dvanaest mjeseci po isteku te godine, šalje Komisiji izvješće sastavljeno u skladu s ⌦ primjerom standardnog obrasca ⌫ iz Priloga III. o primjeni ⌦ Direktive 95/50/EZ i ⌫ ove Direktive, uključujući sljedeće podatke:
            
            
               (a)ako je to moguće, utvrđenu ili procijenjenu količinu opasnih tvari koje se prevoze u cestovnom prometu (u prevezenim tonama ili u tonama po kilometru);
            
            
               (b)broj provedenih nadzora;
            
            
               (c)broj vozila na kojima je proveden nadzor s obzirom na mjesto registracije (domaća vozila, vozila registrirana u drugim državama članicama ili u trećim zemljama);
            
            
               (d)broj i vrstu zabilježenih prekršaja ⌦ prema kategoriji rizika ⌫;
            
            
               (e)vrstu i broj izrečenih kazni.
            
            
               2. Komisija prvi put 1999. godine, a potom barem svake tri godine, šalje Europskom parlamentu i Vijeću izvješće o tome kako države članice primjenjuju ⌦ Direktivu 95/50/EZ i ⌫ ovu Direktivu, navodeći pritom podatke u skladu sa stavkom 1. ovog članka.
            
            
            
               🡻 2019/1243 članak 1. i Prilog t. IX.1. i 1.
            
            
               Članak 10.
            
            
               Komisija je ovlaštena donijeti delegirane akte u skladu s člankom 11 u vezi izmjena priloga I., II. i III. kojima se izmjenjuju prilozi radi njihove prilagodbe znanstvenom i tehničkom napretku u područjima obuhvaćenima ovom Direktivom, a osobito kako bi se uzele u obzir izmjene Direktive 2008/68/EZ.
            
            
            
               🡻 2019/1243 članak 1. i Prilog t. IX.1. i 2.
            
            
               Članak 11.
            
            
               1. Ovlast za donošenje delegiranih akata dodjeljuje se Komisiji podložno uvjetima utvrđenima ovim člankom.
            
            
               2. Ovlast za donošenje delegiranih akata iz članka 10. dodjeljuje se Komisiji na razdoblje od pet godina počevši od 26. srpnja 2019. Komisija izrađuje izvješće o delegiranju ovlasti najkasnije devet mjeseci prije kraja razdoblja od pet godina. Delegiranje ovlasti prešutno se produljuje za razdoblja jednakog trajanja, osim ako se Europski parlament ili Vijeće tom produljenju usprotive najkasnije tri mjeseca prije kraja svakog razdoblja.
            
         
         
            
               3. Europski parlament ili Vijeće u svakom trenutku mogu opozvati delegiranje ovlasti iz članka 10. Odlukom o opozivu prekida se delegiranje ovlasti koje je u njoj navedeno. Opoziv počinje proizvoditi učinke sljedećeg dana od dana objave spomenute odluke u Službenom listu Europske unije ili na kasniji dan naveden u spomenutoj odluci. On ne utječe na valjanost delegiranih akata koji su već na snazi.
            
            
               4. Prije donošenja delegiranog akta Komisija se savjetuje sa stručnjacima koje je imenovala svaka država članica u skladu s načelima utvrđenima u Međuinstitucijskom sporazumu o boljoj izradi zakonodavstva od 13. travnja 2016.
            
            
               5. Čim donese delegirani akt, Komisija ga istodobno priopćuje Europskom parlamentu i Vijeću.
            
            
               6. Delegirani akt donesen na temelju članka 10. stupa na snagu samo ako Europski parlament ili Vijeće u roku od dva mjeseca od priopćenja tog akta Europskom parlamentu i Vijeću na njega ne podnesu nikakav prigovor ili ako su prije isteka tog roka i Europski parlament i Vijeće obavijestili Komisiju da neće podnijeti prigovore. Taj se rok produljuje za dva mjeseca na inicijativu Europskog parlamenta ili Vijeća.
            
            
            
               🡻 95/50/EZ (prilagođeno)
            
            
               Članak 12.
            
            
               Države članice Komisiji dostavljaju tekst ⌦ glavnih ⌫ odredaba ⌦ nacionalnog ⌫ prava koje donesu u području na koje se odnosi ova Direktiva.
            
            
            
               🡻 
            
            
               Članak 13.
            
            
               Direktiva 95/50/EZ kako je izmijenjena aktima navedenima u Prilogu IV dijelu A, stavlja se izvan snage, ne dovodeći u pitanje obveze država članica u pogledu rokova za prenošenje u nacionalno pravo direktiva, koji su navedeni u Prilogu IV dijelu B.
            
            
               Upućivanja na Direktivu stavljenu izvan snage smatraju se upućivanjima na ovu Direktivu i čitaju se u skladu s korelacijskom tablicom iz Priloga V.
            
            
            
               🡻 95/50/EZ (prilagođeno)
            
            
               Članak 14.
            
            
               Ova Direktiva stupa na snagu ⌦ dvadesetog dana ⌫ od dana objave u Službenom listu Europske unije.
            
            
               Članak 15.
            
            
               Ova je Direktiva upućena državama članicama.
            
            
               Sastavljeno u Bruxellesu,
            
         
         
            
               
                  Za Europski parlament
                        Za Vijeće
               
               
                  Predsjednik/Predsjednica
                        Predsjednik/Predsjednica
               
            
         
         
            
                  
                     (1)
                  
                        COM(87) 868 PV.
               
               
                  
                     (2)
                  
                        Vidi Prilog 3. dijelu A. Zaključaka.
               
               
                  
                     (3)
                  
                        U zakonodavnom programu za 2021. godinu.
               
               
                  
                     (4)
                  
                        Vidi Prilog IV., dio A. ovom prijedlogu.
               
               
                  
                     (5)
                  
                        SL C […], […], str. […].
               
               
                  
                     (6)
                  
                        SL C […], […], str. […].
               
               
                  
                     (7)
                  
                        Direktiva Vijeća 95/50/EZ od 6. listopada 1995. o jedinstvenim postupcima nadzora prijevoza opasnih tvari u cestovnom prometu (SL L 249, 17.10.1995., str. 35.).
               
               
                  
                     (8)
                  
                        Vidi Prilog IV., dio A.
               
               
                  
                     (9)
                  
                        Uredba (EZ) br. 1100/2008 Europskog parlamenta i Vijeća od 22. listopada 2008. o ukidanju nadzora koji se provodi na granicama država članica u području cestovnog prometa i prometa unutarnjim plovnim putovima (SL L 304, 14.11.2008., str. 63.).
               
               
                  
                     (10)
                  
                        Uredba Vijeća (EEZ) br. 3912/92 od 17. prosinca 1992. o nadzoru koji se provodi u Zajednici u području cestovnog prometa i prometa unutarnjim plovnim putovima u pogledu prijevoznih sredstava registriranih ili stavljenih u promet u trećoj zemlji (SL L 395, 31.12.1992., str. 6.).
               
               
                  
                     (11)
                  
                        Direktiva 2008/68/EZ Europskog parlamenta i Vijeća od 24. rujna 2008. o kopnenom prijevozu opasnih tvari (SL L 260, 30.9.2008., str. 13.).
               
               
                  
                     (12)
                  
                        SL L 123, 12.5.2016., str. 1.
               
            
      
    ---documentbreak--- 
      
         
               EUROPSKA KOMISIJA
            Bruxelles, 19.8.2021.
            COM(2021) 483 final
            PRILOZI 
            Prijedlog
            DIREKTIVE EUROPSKOG PARLAMENTA I VIJEĆA 
            o jedinstvenim postupcima nadzora prijevoza opasnih tvari u cestovnom prometu (kodificirani tekst)
            
               
         
         
            
            
               🡻 2004/112/EZ članak 1. i Prilog I. (prilagođeno)
            
            
               PRILOG I.
            
            
               Kontrolna lista
            
            
               ⌦ iz članka 4. ⌫
            
            
               
                  
            
            
               
                  
            
            
               _____________
            
            
            
               🡻 2004/112/EZ članak 1. i Prilog II. (prilagođeno)
            
            
               PRILOG II.
            
            
               Povrede
            
            
               Za potrebe ove Direktive, sljedeći nepotpuni popis, razvrstan u tri kategorije rizika (pri čemu kategorija I označava najveći rizik) daje smjernice o tome što treba smatrati povredom.
            
            
               Pri određivanju odgovarajuće kategorije rizika u obzir se uzimaju posebne okolnosti, a sama odluka predstavlja diskrecijsku ocjenu tijela/službenika koje/koji provodi nadzor cestovnog prometa.
            
            
               Neusklađenosti koje nisu navedene u kategorijama rizika razvrstavaju se u skladu s opisima kategorija.
            
            
               U slučaju više povreda po prijevoznoj jedinici, u svrhu izvješćivanja (kako je navedeno pod točkom 39. Priloga I.) primjenjuje se samo kategorija najvećeg rizika (⌦ u skladu s primjerom standardnog obrasca iz Priloga III. ⌫).
            
            
               1.Kategorija rizika I
            
            
               Povrede odgovarajućih odredaba ADR-a koje uzrokuju visoku razinu rizika od smrti, ozbiljnih tjelesnih ozljeda ili znatne štete po okoliš i koje obično zahtijevaju poduzimanje hitnih i odgovarajućih korektivnih mjera poput isključenja vozila iz prometa.
            
            
               Povrede uključuju:
            
         
         
            
               1.prijevoz opasnih tvari za koje postoji zabrana prijevoza;
            
            
               2.istjecanje opasnih tvari;
            
            
               3.prijevoz na zabranjen način ili neodgovarajućim prijevoznim sredstvom;
            
            
               4.prijevoz rasutog tereta u spremniku koji nije strukturno uporabljiv;
            
            
               5.prijevoz vozilom bez odgovarajuće potvrde o odobrenju;
            
            
               6.vozilo više nije u skladu sa standardima o odobravanju i predstavlja neposrednu opasnost (inače spada u kategoriju rizika II);
            
            
               7.korištenje neodobrene ambalaže;
            
            
               8.ambalaža nije u skladu s odgovarajućim uputama o pakiranju;
            
            
               9.nepoštovanje posebnih odredaba o zajedničkom pakiranju;
            
            
               10.nepoštovanje propisa o učvršćivanju i utovaru tereta;
            
            
               11.nepoštovanje propisa o zajedničkom utovaru tereta;
            
            
               12.nepoštovanje dopuštenih razina punjenja cisterni ili ambalaže;
            
            
               13.nepoštovanje odredaba o ograničenju količine koja se prevozi u jednoj prijevoznoj jedinici;
            
            
               14.prijevoz opasnih tvari bez ikakve oznake o njihovu prisustvu (npr. isprava, oznaka i etiketa na ambalaži, velikih listića opasnosti i oznaka na vozilu);
            
            
               15.prijevoz bez velikih listića opasnosti ili oznake na vozilu;
            
            
               16.nepostojanje informacija u vezi s tvari koja se prevozi, a koje omogućuju određivanje kategorije rizika I (npr. oznaka UN-a, odgovarajući otpremni naziv, vrsta ambalaže);
            
            
               17.vozač ne posjeduje vrijedeću potvrdu o stručnoj osposobljenosti;
            
            
               18.korištenje vatre ili nezaštićenog osvjetljenja;
            
            
               19.nepoštovanje zabrane pušenja.
            
            
               2.Kategorija rizika II
            
         
         
            
               Povrede odgovarajućih odredaba ADR-a koje uzrokuju rizik od tjelesne ozljede ili štete po okoliš i koje obično zahtijevaju poduzimanje odgovarajućih korektivnih mjera, kao što je obveza uklanjanja utvrđene nepravilnosti, ako je to moguće, na samom mjestu nadzora, a najkasnije po okončanju trenutačnog prijevoza.
            
            
               Povrede uključuju:
            
            
               1.prijevozna jedinica je sastavljena od više od jedne prikolice/poluprikolice;
            
            
               2.vozilo više nije u skladu sa standardima odobravanja, ali ne predstavlja neposrednu opasnost;
            
            
               3.vozilo nije opremljeno operativnim vatrogasnim aparatima, kao što se to zahtijeva; vatrogasni se aparat ipak može smatrati operativnim ako nedostaju samo propisani pečat i/ili datum isteka životnog vijeka; međutim, to ⌦ neće ⌫ vrijediti ako vatrogasni aparat očito više nije operativan, npr. mjerač tlaka pokazuje 0;
            
            
               4.vozilo nema opreme propisane ADR-om ili u pisanim uputama;
            
            
               5.nepoštovanje datuma ispitivanja i inspekcijskog nadzora te rokova uporabe ambalaže, kontejnera za rasuti teret ili velike ambalaže;
            
            
               6.prijevoz tereta s oštećenom ambalažom, oštećenih kontejnera za rasuti teret ili oštećene velike ambalaže ili prijevoz oštećene nečiste prazne ambalaže;
            
            
               7.prijevoz zapakiranog tereta u spremniku koji nije strukturno upotrebljiv;
            
            
               8.cisterna/kontejner cisterna (uključujući prazne i neočišćene) nije propisno zatvorena;
            
            
               9.prijevoz kombinirane ambalaže s vanjskom ambalažom koja nije propisno zatvorena;
            
            
               10.nepravilno etiketiranje, označivanje ili nepravilni veliki listići opasnosti;
            
            
               11.pisane upute nisu u skladu s ADR-om ili se ne odnose na tvari koje se prevoze;
            
            
               12.vozilo nije pod odgovarajućim nadzorom ili nije propisno parkirano.
            
            
               3.Kategorija rizika III
            
            
               Povrede odgovarajućih odredaba koje uzrokuju nisku razinu rizika od tjelesne ozljede ili štete po okoliš, u slučaju kojih nisu potrebne odgovarajuće korektivne mjere na cesti, nego se one mogu poduzeti kasnije u poduzeću.
            
            
               Povrede uključuju:
            
            
               1.dimenzije listića opasnosti ili etiketa ili veličina slova, crteža ili simbola na listicama opasnosti ili etiketama nije u skladu s propisima;
            
            
               2.informacije u prijevoznim ispravama, osim onih u kategoriji rizika I pod točkom 16., nisu raspoložive;
            
            
               3.potvrda o osposobljenosti vozača ne nalazi se u vozilu, ali postoje dokazi da je vozač ima.
            
         
         
            
               _____________
            
            
            
               🡻 2004/112/EZ članak 1. i Prilog III.
            
            
               PRILOG III.
            
            
               Primjer standardnog obrasca izvješća o povredama i kaznama koje se podnosi Komisiji
            
            
               
                  
            
            
               _____________
            
            
            
               🡹
            
            
               PRILOG IV.
            
            
               Dio A
            
            
               Direktiva stavljena izvan snage i popis njezinih naknadnih izmjena
               (iz članka 13.)
            
            
                     
                        Direktiva Vijeća 95/50/EZ
                           (SL L 249, 17.10.1995., str. 35.)
                     
                  
                  
                     
                  
               
                     
                        Direktiva 2001/26/EZ Europskog parlamenta
                           i Vijeća 
                           (SL L 168, 23.6.2001., str. 23.)
                     
                  
                  
                     
                  
               
                     
                        Direktiva Komisije 2004/112/EZ
                           (SL L 367, 14.12.2004., str. 23.)
                     
                  
                  
                     
                  
               
                     
                        Direktiva 2008/54/EZ Europskog parlamenta
                           i Vijeća
                           (SL L 162, 21.6.2008., str. 11.)
                     
                  
                  
                     
                  
               
                     
                        Direktiva (EU) 2019/1243 Europskog parlamenta
                        i Vijeća
                        (SL L 198, 25.7.2019., str. 241.)
                     
                  
                  
                     
                        samo točka IX.1. Priloga
                     
                  
               
               Dio B
            
            
               Rokovi za prenošenje u nacionalno pravo i datumi početka primjene
               (iz članka 13.)
            
            
                     
                        Direktiva
                     
                  
                  
                     
                        Rok za prenošenje
                     
                  
               
                     
                        95/50/EZ
                     
                  
                  
                     
                        1. siječanj 1997.
                     
                  
               
                     
                        2001/26/EZ
                     
                  
                  
                     
                        23. prosinac 2001.
                     
                  
               
                     
                        2004/112/EZ
                     
                  
                  
                     
                        14. prosinac 2005.
                     
                  
               
                     
                        2008/54/EZ
                     
                  
                  
                     
                        –
                     
                  
               
               _____________
            
            
               PRILOG V.
            
            
               Korelacijska tablica
            
            
                     
                        Direktiva 95/50/EZ
                     
                  
                  
                     
                        Ova Direktiva
                     
                  
               
                     
                        Članak 1.
                     
                  
                  
                     
                        Članak 1.
                     
                  
               
                     
                        Članak 2., uvodni dio
                     
                  
                  
                     
                        Članak 2., uvodni dio
                     
                  
               
                     
                        Članak 2., prva alineja
                     
                  
                  
                     
                        Članak 2. točka (a)
                     
                  
               
                     
                        Članak 2., druga alineja
                     
                  
                  
                     
                        Članak 2. točka (b)
                     
                  
               
                     
                        Članak 2., treća alineja
                     
                  
                  
                     
                        Članak 2. točka (c)
                     
                  
               
                     
                        Članak 2., četvrta alineja
                     
                  
                  
                     
                        Članak 2. točka (d)
                     
                  
               
                     
                        Članak 2., peta alineja
                     
                  
                  
                     
                        Članak 2. točka (e)
                     
                  
               
                     
                        Članak 3. stavak 1.
                     
                  
                  
                     
                        Članak 3., prvi stavak
                     
                  
               
                     
                        Članak 3. stavak 2.
                     
                  
                  
                     
                        Članak 3., drugi stavak
                     
                  
               
                     
                        Članak 4. stavak 1., prva rečenica
                     
                  
                  
                     
                        Članak 4. stavak 1., prvi podstavak
                     
                  
               
                     
                        Članak 4. stavak 1., druga rečenica
                     
                  
                  
                     
                        Članak 4. stavak 1., drugi podstavak
                     
                  
               
                     
                        Članak 4. stavci 2. do 5.
                     
                  
                  
                     
                        Članak 4. stavci 2. do 5.
                     
                  
               
                     
                        Članak 5.
                     
                  
                  
                     
                        Članak 5.
                     
                  
               
                     
                        Članak 6. stavak 1.
                     
                  
                  
                     
                        Članak 6. stavak 1., prvi podstavak
                     
                  
               
                     
                        Članak 6. stavak 2., prvi podstavak
                     
                  
                  
                     
                        Članak 6. stavak 1., drugi podstavak
                     
                  
               
                     
                        Članak 6. stavak 2., drugi podstavak
                     
                  
                  
                     
                        Članak 6. stavak 2.
                     
                  
               
                     
                        Članak 7.
                     
                  
                  
                     
                        Članak 7.
                     
                  
               
                     
                        Članak 8., prva rečenica
                     
                  
                  
                     
                        Članak 8., prvi podstavak
                     
                  
               
                     
                        Članak 8., druga rečenica
                     
                  
                  
                     
                        Članak 8., drugi podstavak
                     
                  
               
                     
                        Članak 9. stavak 1., uvodni dio
                     
                  
                  
                     
                        Članak 9. stavak 1., uvodni dio
                     
                  
               
                     
                        Članak 9. stavak 1., prva alineja
                     
                  
                  
                     
                        Članak 9. stavak 1. točka a
                     
                  
               
                     
                        Članak 9. stavak 1., druga alineja
                     
                  
                  
                     
                        Članak 9. stavak 1. točka b
                     
                  
               
                     
                        Članak 9. stavak 1., treća alineja
                     
                  
                  
                     
                        Članak 9. stavak 1. točka c
                     
                  
               
                     
                        Članak 9. stavak 1., četvrta alineja
                     
                  
                  
                     
                        Članak 9. stavak 1. točka d
                     
                  
               
                     
                        Članak 9. stavak 1., peta alineja
                     
                  
                  
                     
                        Članak 9. stavak 1. točka e
                     
                  
               
                     
                        Članak 9. stavak 2.
                     
                  
                  
                     
                        Članak 9. stavak 2.
                     
                  
               
                     
                        Članak 9.a
                     
                  
                  
                     
                        Članak 10.
                     
                  
               
                     
                        Članak 9.aa
                     
                  
                  
                     
                        Članak 11.
                     
                  
               
                     
                        Članak 10. stavak 1.
                     
                  
                  
                     
                        -
                     
                  
               
                     
                        Članak 10. stavak 2.
                     
                  
                  
                     
                        Članak 12.
                     
                  
               
                     
                        -
                     
                  
                  
                     
                        Članak 13.
                     
                  
               
                     
                        Članak 11.
                     
                  
                  
                     
                        Članak 14.
                     
                  
               
                     
                        Članak 12.
                     
                  
                  
                     
                        Članak 15.
                     
                  
               
                     
                        Prilozi I., II. i III.
                     
                  
                  
                     
                        Prilozi I., II. i III.
                     
                  
               
                     
                        -
                     
                  
                  
                     
                        Prilog IV.
                     
                  
               
                     
                        -
                     
                  
                  
                     
                        Prilog V.
                     
                  
               
         
            
               _____________